techiaith/cofnodycynulliad_en-cy huggingface dataset:
English: I think the only thing that I would add is that the Act requires us to think differently, across the spectrum, and we've talked a lot today about raising awareness of the Act. But I think the question or challenge that I would give back to Government is: how do we tool up future generations to understand the Act? Is it part of the curriculum? Just in terms of personal experience, last week I was doing some homework, or remote learning, with one of the children on plastic in the oceans. We are very good about raising awareness in terms of our future generations to look at the problems and what they are, but do we present the Act as a tool and as a way of tackling the problems? And do we teach our children about the possibilities that the Act presents to us in terms of tackling the wicked problems that were mentioned? Maybe that's a good example of integration across the different departments in the Government. So, I think it's a question as to whether the Act is part of the curriculum and whether we are teaching our future generations about that.
Welsh: Rwy'n credu mai'r unig beth y buaswn i'n ychwanegu yw bod yw Ddeddf yn gofyn inni feddwl yn wahanol ar draws yr holl sbectrwm, ac rŷn ni wedi siarad lot heddiw ynglŷn â chodi ymwybyddiaeth o'r Ddeddf. Ond dwi'n credu mai'r cwestiwn neu'r her y byddwn i'n ei rhoi nôl i'r Llywodraeth yw: sut ydyn ni'n arfogi cenedlaethau'r dyfodol i ddeall y Ddeddf? Ydy e'n rhan o'r cwricwlwm? Jest o ran profiad personol, yr wythnos diwethaf roeddwn i'n gwneud darn o waith cartref, neu waith dysgu o bell, gydag un o'r plant, ynglŷn â phlastig yn y môr. Rŷn ni'n dda iawn am godi ymwybyddiaeth a chael ein cenedlaethau'r dyfodol i edrych ar y problemau a beth ydyn nhw, ond ydyn ni yn cyflwyno'r Ddeddf fel arf ac fel modd i fynd i'r afael â'r broblem? Ac ydyn ni'n dysgu ein plant ni ynglŷn â'r Ddeddf a'r posibiliadau mae'r Ddeddf yn eu rhoi inni i fynd i'r afael â'r wicked problems yma? Rwy'n credu byddai hwnna'n esiampl dda o integreiddio ar draws yr adrannau gwahanol yn y Llywodraeth. Felly cwestiwn yw e, rwy'n credu: a yw'r Ddeddf yn rhan o'r cwricwlwm - a ydyn ni'n dysgu'n cenedlaethau'r dyfodol ni ynglŷn â'r peth?
English: Thank you. Alun, did you want to add anything?
Welsh: Diolch. Alun, ydych chi eisiau - ?
English: Well, what I wanted to say was to praise the Government at the outset for bringing this Act into existence. As a nation, it's something that we should be very proud of, because it is a far-reaching thing in terms of mindset. There's nothing wrong with that in terms of what it's trying to achieve, and I would praise the Government for bringing that Act into existence for us as a nation. It's a culture more than anything - how we do this - and it's an issue of attitude. So, I think people think that it doesn't cost much money, but it does. We do need resources to change culture. So, I would agree with Annwen and Gethin that we do need resources for that. And, as Diana said, changing culture starts early, with children. So, that's what the Act is. It's a challenge, but, it has to be said, these are very strange times indeed, and it's a time when there is great pressure on every authority in every country at present. I don't say that easily, but it is difficult for everyone, and everyone needs support for every department and with every part of their lives. We've never been in this situation before, so I think it is difficult to focus on the fact that this Act, as we recover, is going to be vital.
Welsh: Wel, beth oeddwn i'n moyn dweud oedd canmol y Llywodraeth, i ddechrau off, am ddod â'r Ddeddf hon i fod. Fel cenedl, mae'n rhywbeth, rwy'n credu, y dylem ni fod yn falch ohono, achos mae e'n rhywbeth eithaf pellgyrhaeddol o ran meddylfryd. Does dim byd yn bod ag e o ran beth mae e'n trio gwneud o gwbl, a byddwn i'n canmol y Llywodraeth am ddod â'r Ddeddf atom ni fel cenedl. Diwylliant yw e'n fwyaf - 'sut ydyn ni'n ei wneud e' attitude - a rwy'n credu mai pobl efallai'n meddwl dyw hwnna ddim yn costio lot o arian. Ond mae eisiau adnoddau i newid diwylliant hefyd. So, byddwn i yn cytuno gydag Annwen a Gethin fod angen mwy o adnoddau er mwyn hynny. Fel roedd Diana'n sôn nawr, mae'r newid diwylliant yn dechrau'n gynnar gyda'r plant hefyd. Dyna beth yw'r Ddeddf. Mae yn her heriol, ond, mae'n rhaid dweud, mae hwn yn amser - fel maen nhw'n dweud, ' strange times indeed '. Mae'n amser ble mae pwysau ofnadwy ar bob Llywodraeth ym mhob wlad ar hyn o bryd, a dim fy mod i'n dweud hwnna'n rhwydd, ond mae e'n anodd ar bob un. Mae pawb yn moyn help i bob adran a phob agwedd o'u bywydau ar hyn o bryd. Dydyn ni ddim wedi bod mewn sut le erioed, dwi ddim yn credu, so mae'n anodd, rwy'n credu, i ganolbwyntio bod yr Act hyn, fel recovery yn enwedig, yn mynd i fod yn hynod bwysig.
English: Thank you, Alun. I'm very aware of time, so I'll just ask one further question. This has been raised already this morning - the fact that there are several tiers of partnerships that have been created by different pieces of legislation, and some people who have given evidence have said that the fact that there are several different tiers can undermine the Act and it can lead to - . Annwen, you mentioned that you need to ensure that the different pieces don't step on each other's toes. Do you agree that these different tiers or layers are a problem with the Act, or is it something that's not a problem but is more to do with the need for better guidance in terms of how to implement it? What do you feel about that?
Welsh: Diolch, Alun. Rwy'n ymwybodol iawn o amser, felly gwnaf i jest gofyn un cwestiwn arall. Mae hyn wedi codi ychydig yn barod y bore yma - y ffaith bod sawl haen wahanol o bartneriaeth sydd wedi cael ei chreu gan nifer gwahanol o ddarnau o ddeddfwriaeth. Mae rhai pobl sydd wedi rhoi tystiolaeth inni wedi dweud bod y ffaith fod sawl haen wahanol yn gallu tanseilio'r Ddeddf ac mae'n gallu arwain at - . Annwen, roeddech chi'n sôn fel mae angen ichi wneud yn siŵr dyw darnau gwahanol ddim yn sathru ar draed ei gilydd. Ydych chi'n cytuno bod yr haenau gwahanol yn broblem gyda'r Ddeddf, neu ydy e'n rhywbeth sydd ddim yn broblem ond yn fwy bod angen mwy o guidance ar gyfer sut i'w rhoi e mewn i realiti? Beth ydych chi'n teimlo?
English: There will be more of that shortly, in establishing the corporate bodies, the corporate joint committees - that's something to look forward to, even more layers. But it shouldn't be a problem. I think the five ways of working are the morally or ethically right thing to do for everybody in the public sector. And the seven well-being goals are a core part and should be part of the soul of everybody who works in the public sector. So, what we need is more guidance and more solutions - pragmatic solutions, as Gethin said - for the different tiers of people. It's a way of working, and a way of thinking to make the best use of our resources for communities and individuals.
Welsh: Bydd mwy o hynny yn y man, bydd, wrth sefydlu'r byrddau corfforaethol hefyd, y CJCs - wedyn mae hwnna'n rhywbeth i edrych ymlaen ato fo, hyd yn oed mwy o haenau fyth, felly. Ond ddylai fo ddim bod yn broblem. Y pum ffordd o weithio yw'r peth moesol, cywir i'w wneud i bawb sydd mewn sector cyhoeddus, onid e? Ac mae'r saith nod yn rhywbeth creiddiol a ddylai fod yn rhan o enaid pawb sy'n gweithio yn y sector cyhoeddus. Felly, efallai beth sydd angen ydy mwy o gyfarwyddyd a mwy o atebion - mae Gethin eisoes wedi defnyddio'r gair - pragmataidd, i helpu'r gwahanol haenau o bobl. Ffordd o weithio ydy o, a ffordd o feddwl i wneud y gorau fedrwn ni i'n cymunedau ac unigolion.
English: I'd agree with what Annwen said. I think that one thing that we have to be careful about is that we can use the new culture and the five ways of working in the different tiers or layers. That is, that the boards that are up here can hear the opinion of their stakeholders while the boards down here have an opportunity also. We have to be aware of how that plays out in the future, because it could create some difficulty, certainly.
Welsh: Buaswn i'n cytuno efo beth mae Annwen yn ei ddweud. Dwi'n meddwl yr un peth sy'n rhaid inni fod yn wyliadwrus ohono fo ydy ein bod ni'n medru defnyddio'r diwylliant newydd a'r pum ffordd o weithio ar y gwahanol haenau. Hynny yw, bod y byrddau sydd i fyny yn y fan yma yn medru cael barn eu stakeholders tra bod y byrddau yn y fan yma yn cael barn hefyd. Mae'n rhaid inni fod yn wyliadwrus sut mae hwnna'n chwarae allan i'r dyfodol, dwi'n meddwl, achos mi fuasai hwnna'n gallu creu ychydig o anhawster, heb os.
English: Thank you. I am very aware of the time, so unless, Diana, you want to add anything - . No. Okay. Thank you very much.
Welsh: Diolch. Dwi'n ymwybodol iawn o amser, felly oni bai, Diana, eich bod chi eisiau ychwanegu - . Na. Grêt. Ocê. Diolch yn fawr iawn i chi i gyd.
English: I'll start. I think I remember what your question is. What I said about the CJCs - I didn't express a view for or against, but I just said that they were an additional layer. But I'll give you an example of not creating an additional tier. In north Wales, we have the economic development board, and I think that that is a board that does act as a CJC, so why create a different board? If there's something successful already in place, we don't need to kill it, it's in its place - it has a different title, but it's already there. So, I have to make that clear. I don't know how successful and I'm not expressing any view as to how successful those boards will be, and they're going to focus, as we know, on some specific areas, but I do think that those boards need guidance, pragmatic advice on how to implement the Act, depending on who is a member of those boards.
Welsh: Mi wnaf i ddechrau. Dwi'n meddwl fy mod i'n cofio beth ydy'ch cwestiwn chi. Beth ddywedais i am y CJCs ydy - wnes i ddim mynegi barn o blaid neu yn erbyn, jest eu bod nhw'n haen ychwanegol. Ond i roi enghraifft i chi yn fanna o beidio â chreu haen ychwanegol, yng ngogledd Cymru, mae gennym ni'r bwrdd datblygu economaidd, ac rydw i'n meddwl bod hwnna yn fwrdd sydd yn gweithredu fel CJC, a pham felly creu bwrdd gwahanol? Os oes yna rywbeth llwyddiannus yn ei le, dydw i ddim eisiau ei ladd o, mae o yn ei le - teitl gwahanol, mae o yna yn barod yn fanna. Mae'n rhaid i fi wneud hynna yn glir. Dydw i ddim yn gwybod pa mor llwyddiannus, a dydw i ddim yn mynegi barn am ba mor llwyddiannus y bydd y byrddau yna, ac maen nhw'n mynd i ganolbwyntio, fel rydym ni i gyd yn gwybod, ar rai meysydd penodol, ond rydw i'n meddwl bod y byrddau yna hefyd angen canllawiau, cyngor pragmataidd ar sut i weithredu'r Ddeddf, yn ddibynnol ar bwy sydd ar y bwrdd.
English: Both. Everything - within the commissioner's office, the office of the Welsh Language Commissioner - has got to be led, I think, by the Welsh Government, and everyone has to play their part, or it's going to fail, in my opinion.
Welsh: Y ddau. Mae pob peth - adain o fewn swyddfa'r comisiynydd, swyddfa Comisiynydd y Gymraeg - yn gorfod cael ei arwain, rydw i'n meddwl, gan Lywodraeth Cymru, a rhaid i bawb chwarae eu rhan, neu mae'r peth yn mynd i fethu, yn fy marn i.
English: To answer in Welsh, as I mentioned earlier, I think the importance is in - . Well, I feel that sometimes we say that we're doing it, but we're not doing it, and 'doing it' is, I think, giving examples of how it works. What does it mean to me as a person on the ground? How does the Act - ? When I do have pushback on the Act, what I get is, 'Well, yes, it's not relevant to me. It's not something that's relevant to my work from day to day. It's not relevant to how I live my personal life.' I'm not saying that I have the solution as an individual, but I think that challenge is how to make it easier to understand for someone on the ground. I think that the only way to do that is education and ensuring that it is embedded in everything. This is the challenge. This is how, through using the Act, we will be able to have better outcomes for the future generations. So, I'm not sure whether I've answered your question fully, but it's more of a challenge than an answer from me, perhaps.
Welsh: I ateb yn Gymraeg, fel gwnes i sôn yn gynharach, y pwysigrwydd yw - . Rwy'n teimlo ambell waith ein bod ni'n dweud ein bod ni'n ei wneud e, ond dydyn ni ddim yn ei wneud e, a'r 'gwneud e', rwy'n credu, yw rhoi esiamplau o sut mae e'n gweithio. Beth mae e'n ei feddwl i fi fel person ar lawr gwlad? Sut mae'r Ddeddf yn - ? Pan rwy'n cael pushback ynglŷn â'r Ddeddf, beth rwy'n ei gael yw, 'O ie, wel, dyw hwnna ddim yn ddim byd i fi. Dyw e ddim yn rhywbeth sy'n briodol i'm gwaith i o ddydd i ddydd. Dyw e ddim yn briodol i sut wyf fi'n byw fy mywyd personol.' Dydw i ddim yn dweud bod yr ateb gyda fi fel unigolyn, ond yr her yna yw sut i'w wneud e'n haws i ddeall i rywun ar lawr gwlad. Ac rwy'n credu mai'r unig ffordd i wneud hynna yw addysg a gwneud yn siŵr ei fod e'n treiddio trwy bopeth. Dyma'r her. Dyma sut, drwy ddefnyddio'r Ddeddf, y byddwn ni'n gallu dod at ganlyniadau gwell ar gyfer cenedlaethau'r dyfodol. So, dydw i ddim yn siŵr os ydw i wedi ateb eich cwestiwn chi'n llawn, ond efallai mai her yw e, yn fwy nag ateb, oddi wrthyf i.
English: I think it's very, very important, what you suggested. We need a forum, we need to raise awareness; it needs to be, as Gethin and Ceredigion have said, part of any legislation and any decisions, and that needs to be done quite quickly as we emerge from COVID and as we face Brexit as well.
Welsh: Dwi'n meddwl ei bod hi'n hynod, hynod bwysig, beth rydych wedi awgrymu. Mae eisiau rhyw fath o fforwm, mae eisiau codi ymwybyddiaeth; mae eisiau ei wneud o, fel mae Gethin ac fel mae Ceredigion wedi dweud hefyd, yn rhan o ddeddfau ac yn rhan o unrhyw benderfyniadau, ac mae angen gwneud hwn yn eithaf buan rŵan, dwi'n meddwl, wrth ddod allan o'r COVID ac wrth wynebu Brexit hefyd.
English: That's up to health and to the councils. I would say it's not just a one-way thing; it's a two-way thing. We've learned from health, and certainly health have learned from councils as well. I think we return to the core principles of collaboration and, more important than anything, mutual respect from both organisations. And I think that that comes back to the leadership to embed those principles among all the officials.
Welsh: Mae hwnna i fyny i iechyd ac i'r cynghorau. Mi fuaswn i'n dweud nad un ffordd ydy hwnna; mae hwnna'n digwydd y ddwy ffordd. Rydyn ni wedi dysgu gan iechyd, ac yn sicr mae iechyd wedi dysgu gan gynghorau hefyd. Rydyn ni nôl, dwi'n meddwl, i egwyddorion craidd o gydweithio, ac yn bwysicach na dim, cyd-barch at y naill sefydliad a'r llall. Ac mae hwnna'n dod wedyn i'r arweinyddiaeth i blannu'r egwyddorion yna ymhlith yr holl swyddogion.
English: Just repeat the fact that we need to relaunch this. We need leadership from the Welsh Government, every public body has to be committed and accountable to the Act, and the capacity side. Those are the four things I would say.
Welsh: Jest i ailadrodd, dwi'n meddwl bod rhaid ail-lansio hwn, mae'n rhaid cael arweinyddiaeth gan Lywodraeth Cymru, mae'n rhaid i bob corff cyhoeddus fod yn ymrwymedig ac yn atebol i'r Ddeddf yn fan hyn, a'r ochr capasiti. Dyna'r pedwar peth buaswn i'n dweud.
English: In my opinion, the Act now, in emerging from COVID, is more important than ever before. It's more important because you want a prosperous Wales, a resilient Wales, a healthy Wales, a more equal Wales, and I think that those are core principles not only for Wales, but for every country throughout the world. We've learned a lot of lessons and that's what we want as a nation as we emerge from the pandemic. The way to do that with fewer resources is that we all have to work together, and the Act's five ways of working are more important than ever post COVID.
Welsh: Yn fy marn i, mae'r Ddeddf rŵan, wrth ddod allan o COVID, yn bwysicach nag erioed o'r blaen, yn bwysicach oherwydd, os ydych chi eisiau Cymru lewyrchus, Cymru gydnerth, Cymru iach, mwy cyfartal, mae'r rheini'n egwyddorion creiddiol nid yn unig i Gymru, ond i bob gwlad drwy'r byd yn gyfan gwbl. Rydyn ni wedi dysgu lot o wersi, a dyna beth rydyn ni eisiau fel Cymru yn dod allan o'r pandemig. A'r ffordd o'i wneud o, yn bosibl efo llai o adnoddau, yw bod yn rhaid i ni weithio efo'n gilydd, ac mae'r pum nod, y pum ffordd o weithio yma yn bwysicach nag erioed ar ôl COVID - y Ddeddf.
English: Thank you very much, Chair. I saw in the evidence from Powys and Flintshire that there were references to awareness and understanding of the Act and its implications. I saw that Flintshire has said that there was awareness that is growing and strengthening, and, in terms of Powys, I think you said that it was difficult to get lower level staff to engage or to become aware enough of the Act. I just wanted to know, to all intents and purposes, how thoroughly that understanding has been embedded in your organisations and what you're doing to raise awareness.
Welsh: Diolch yn fawr iawn, Cadeirydd. Roeddwn i'n gweld yn nhystiolaeth Powys a sir y Fflint, a dweud y gwir, fod yna gyfeiriadau at ymwybyddiaeth a dealltwriaeth o'r Ddeddf a'i goblygiadau. Roeddwn i'n gweld bod sir y Fflint yn dweud bod yna ymwybyddiaeth sy'n tyfu ac yn cryfhau, ac, o safbwynt Powys, dwi'n meddwl eich bod chi'n dweud ei bod hi'n anodd cael staff o lefel is i gysylltu, efallai, neu i ddod yn ddigon ymwybodol ynglŷn â'r Ddeddf, wedyn. Roeddwn i jest eisiau gwybod, i bob pwrpas, ba mor drylwyr mae'r ddealltwriaeth yna yn eich sefydliadau chi, a beth, wrth gwrs, ydych chi'n ei wneud, felly, i godi ymwybyddiaeth.
English: Fine. I don't know whether Karen can hear us. Does she want to answer on behalf of Flintshire council? No, I don't think so. Okay. Well, I'll ask you some further questions on that. We heard from Ceredigion previously, and Ynys Môn also agreed with us, in terms of the councils there, that engagement and creating greater awareness amongst external stakeholders and the wider population - local residents, that is - was valuable, because the council feels that they have to drag people behind them on this journey, rather than it coming from the bottom up. That's the ideal, in any case, but I don't know whether you're doing anything to achieve that and to raise awareness among the wider population in Powys and beyond.
Welsh: Iawn. Dwi ddim yn siŵr os ydy Karen yn ein clywed ni ac a fydd hi eisiau ymateb ar ran sir y Fflint. Na, dwi ddim yn meddwl ei bod hi. Ocê. Wel, fe wnaf i ofyn, felly, ymhellach i hynny. Mi glywon ni gan Geredigion yn flaenorol, ac roedd Ynys Môn yn cytuno hefyd, o safbwynt y cynghorau yn fanna, fod ymgysylltu a chreu mwy o ymwybyddiaeth ymhlith rhanddeiliad allanol a'r boblogaeth yn ehangach - hynny yw, trigolion lleol - yn werthfawr, oherwydd mae'r cyngor yn teimlo o hyd eu bod nhw'n gorfod llusgo pobl ar eu holau nhw ar hyd y llwybr yma, yn hytrach, efallai, na fod y dynfa yn dod o'r gwreiddiau i fyny. Dyna'r ddelfryd, efallai, ond dwi ddim yn gwybod os ydych chi'n trio gwneud rhywbeth i gyflawni hynny i raddau, hynny yw, i godi ymwybyddiaeth ymhlith y boblogaeth ehangach ym Mhowys a thu hwnt.
English: It's not something that we've done intentionally over the last couple of years. But, of course, as we do communicate messages, whether it's about our major strategic plans, such as the school transformation programme, or the joint plans with the health board in terms of getting a care and health centre in Newtown, then certainly the principles of the Act are a core part of those plans. They've been very important as we draw them up, and they're elements that also emerge as we consult with the public and when we communicate messages about what we're doing and the long-term benefits of these major developments. For some partners, of course, the Act is very important to them from day to day - the national parks, for example, and a number of other partners in the voluntary sector. Other partners are very aware of the Act - health boards and the police - but perhaps it's not so central to their developments and plans as it is for the councils and the national parks.
Welsh: Dydy o ddim yn rhywbeth rydyn ni wedi bod yn fwriadol yn ei wneud dros y ddwy flynedd diwethaf, mae'n rhaid i mi ddweud - ddim yn fwriadol. Ond, wrth gwrs, wrth i ni gyfleu negeseuon, boed am rai o'n cynlluniau mawr, strategol, fel y cynllun trawsnewid ysgolion sydd gennym ni, neu'r cynlluniau mawr sydd gennym ni ar y cyd efo'r bwrdd iechyd o ran cael canolfan iechyd a gofal yn y Drenewydd, yna mae egwyddorion y Ddeddf yn greiddiol i'r cynlluniau yna. Maen nhw wedi bod yn bwysig iawn wrth i ni lunio, ac maen nhw hefyd yn elfennau sydd yn dod drwodd pan fyddwn ni'n ymgynghori efo'r cyhoedd a phan fyddwn ni'n cyfleu negeseuon am beth rydyn ni'n ei wneud a beth ydy budd tymor hir y datblygiadau mawr yna. I rai o'r partneriaid, wrth gwrs, mae'r Ddeddf yn bwysig iawn iddyn nhw o ddydd i ddydd - y parciau cenedlaethol, er enghraifft, a nifer o bartneriaid eraill yn y sector gwirfoddol. Mae partneriaid eraill hefyd yn ymwybodol o'r Ddeddf - byrddau iechyd a'r heddlu - ond efallai nad yw e cweit mor ganolog i'w datblygiadau a'u cynlluniau nhw ag ydy o, efallai, i'r cynghorau a'r parciau cenedlaethol.
English: Okay. And, of course, these are public bodies. There are a lot of private sector bodies that are stakeholders and contractors and so forth, but we won't pursue that now. Another question I wanted to ask was: are you confident that you and other public bodies know what good practice looks like? Do you know what is good implementation in the context of this Act, and is there a comparing of notes and learning from each other and comparing experiences? Because we heard examples earlier of what people were doing, but they did sound very different. So, I just wanted to know whether there was learning from each other and that that is cascaded down, not just at a senior management level.
Welsh: Iawn, ocê. Ac, wrth gwrs, mae'r rheini i gyd yn gyrff cyhoeddus. Hynny yw, mae yna lu o gyrff sector preifat hefyd sy'n rhanddeiliaid ac yn gontractwyr ac yn y blaen, ond awn ni ddim ar ôl hynny nawr. Cwestiwn arall roeddwn i eisiau ei ofyn oedd: ydych chi'n hyderus eich bod chi a chyrff eraill yn ymwybodol o beth mae arfer da yn edrych fel? Ydych chi'n gwybod beth yw gweithredu da yng nghyd-destun hyn, ac a oes yna gymharu nodiadau a dysgu oddi wrth eich gilydd a rhannu profiadau? Oherwydd mi glywon ni enghreifftiau gynnau o bethau roedd pawb yn eu gwneud, ond roedden nhw'n swnio'n wahanol i'w gilydd. Wedyn, roeddwn i jest eisiau gwybod os oes yna ryw ddysgu oddi wrth eich gilydd a bod hwnnw hefyd, wrth gwrs, yn treiddio'n is i lawr na dim ond y lefel reolwyr.
English: We have a good idea of what 'good' looks like in terms of our processes and how we plan new policies and ensure that we have considered the elements, and it's becoming clear in our annual reports as well. But maybe there is scope to strengthen the sharing of good practice across Wales, of course. Wales is very diverse in terms of the urban and rural areas, but there are plenty of bodies in rural Wales and in the more urban areas, so there's plenty of opportunity to share good practice, but I don't think it's something that we do regularly, and maybe there is a greater opportunity for us to do that kind of thing, as we move forward.
Welsh: Mae gennym ni syniad reit dda o beth mae 'da' yn edrych fel o ran ein prosesau a sut rydyn ni'n cynllunio polisïau newydd ac yn sicrhau ein bod ni wedi ystyried yr elfennau, ac mae o'n dod yn glir yn ein hadroddiadau blynyddol hefyd. Ond efallai bod yna le i gryfhau y rhannu ymarfer da, a hynny ar draws Cymru, wrth gwrs. Mae Cymru'n amrywiol iawn o'r dinesig i'r gwledig, ond mae yna ddigonedd o gyrff yng Nghymru wledig a digonedd o gyrff yn y llefydd mwy dinesig hefyd, felly mae yna ddigon o gyfle i rannu'r ymarfer da, ond dwi ddim yn meddwl ei fod yn rhywbeth rydyn ni'n ei wneud yn rheolaidd ac efallai bod mwy o gyfle inni wneud y math yna o beth wrth i ni symud yn ein blaenau.
English: Okay. Does Karen hear us now? Can she hear us? Does Karen want to add anything?
Welsh: Iawn. Ydy Karen yn fy nghlywed i nawr? Ydy Karen eisiau ychwanegu rhywbeth?